KOMISIJOS SPRENDIMAS
1991 m. gruodžio 17 d.
iš dalies pakeičiantis Tarybos sprendimą 79/542/EEB dėl trečiųjų šalių, iš kurių valstybės narės leidžia importuoti arklinių šeimos gyvūnus, sąrašo sudarymo
(92/14/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (1), ypač į jos 12 straipsnį,
kadangi Tarybos sprendimu 79/542/EEB (2) su paskutiniais pakeitimais, padarytais Komisijos sprendimu 91/361/EEB (3), buvo patvirtintas trečiųjų šalių, iš kurių valstybės narės leidžia importuoti galvijus, kiaules ir šviežią mėsą, įskaitant mėsos gaminius, sąrašas;
kadangi būtina pakeisti šį sprendimą, kad dabar būtų galima atsižvelgti į arklinių šeimos gyvūnų importą iš trečiųjų šalių nepažeidžiant Komisijos sprendime 89/15/EEB (4) su paskutiniais pakeitimais, padarytais Sprendimu 91/487/EEB (5), nustatytus reikalavimus;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Tarybos sprendimas 79/542/EB iš dalies keičiamas taip:
1.
Pavadinimas pakeičiamas taip:
„1976 m. gruodžio 21 d. Tarybos Sprendimas 79/542/EEB dėl trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus, šviežią mėsą ir mėsos gaminius, sąrašo sudarymo“.
2.
1 straipsnis papildomas šia dalimi:
„3.
a)
valstybės narės leidžia importuoti arklinių šeimos gyvūnus, kurie nurodyti priedo specialaus arklinių šeimos gyvūnams skirto stulpelio I dalyje išvardytų trečiųjų šalių;
b)
valstybės narės leidžia laikinai į Bendriją įvežti registruotus arklius arba pakartotinai į Bendrijos teritoriją įvežti registruotus arklius, kurie buvo laikinai eksportuoti iš priedo specialaus arklinių šeimos gyvūnams skirto stulpelio II dalyje išvardytų trečiųjų šalių arba trečiųjų šalių dalių;
c)
nepažeisdamos Direktyvos 90/426/EEB 19 straipsnio, kol bus priimtos konkrečios nuostatos pagal šios direktyvos 13 straipsnio 2 dalį, valstybės narės neimportuoja arklinių šeimos gyvūnų iš šių šalių:
-
Brazilijos
-
Kolumbijos
-
Kosta Rikos
-
Egipto
-
Ekvadoro
-
Maroko
-
Peru
-
Pietų Afrikos
-
Turkijos
-
SSRS
-
Venesuelos.“
3.
Sprendimo 79/542/EEB priedas pakeičiamas šio sprendimo priedu.
2 straipsnis
Šis sprendimas taikomas nuo 1992 m. sausio 1 d.
3 straipsnis
Šis sprendimas skirtas valstybėms narėms.
Priimta Briuselyje, 1991 m. gruodžio 17 d.